
ΔΕΛΤΙΟ ΤΥΠΟΥ

Με μεγάλη επιτυχία υλοποιείται το πρόγραμμα εκπαίδευσης και ενδυνάμωσης των ατόμων με αναπηρία σε ψηφιακές δεξιότητες με ΚΩΔ. ΟΠΣ(MIS) 5223341. Το πρόγραμμα υλοποιείται στον Κόμβο που δημιούργησε το Σωματείο Ατόμων με Αναπηρία Π.Ε. Ζακύνθου «ΟΙ ΠΟΠΟΛΑΡΟΙ» στο χώρο του Κέντρου Κοινωνικής Πρόνοιας (πρώην ΟΔΑΖ). Οι ωφελούμενοι του προγράμματος εξοικειώνονται και εκπαιδεύονται στις νέες τεχνολογίες, κυρίως όσον αφορά την ψηφιακή πληροφόρηση, την επικοινωνία μέσω ψηφιακών εφαρμογών, την πραγματοποίηση ηλεκτρονικών πληρωμών, τη χρήση των ψηφιακών εφαρμογών του gov.gr, τη χρήση μέσων κοινωνικής δικτύωσης κ.λπ. Το έργο στοχεύει με αυτόν τον τρόπο στην ενίσχυση της ανεξάρτητης διαβίωσης, στη μείωση της εξάρτησης και στην προώθηση της κοινωνικής ένταξης των ηλικιωμένων και των ατόμων με αναπηρία.
Το Σωματείο θέλοντας να συμβάλλει στη μείωση του ψηφιακού αναλφαβητισμού των μελών του και των ατόμων με αναπηρία του νησιού, συμμετείχε στο πρόγραμμα και θα συνεχίσει σε ανάλογες δράσεις που μπορεί να υπάρξουν στο μέλλον. 
Για το Δ.Σ.

Ο Πρόεδρος                                                        Η Γεν. Γραμματέας

Μπενίσης Μάριος                                                      Στεφανοπούλου Ιωάννα

